Source: http://ec.europa.eu/civiljustice/parental_resp/parental_resp_rom_mt.htm
Timestamp: 2016-07-01 06:36:26+00:00
Document Index: 1027903

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Risponsabilità tal-ġenituri - Rumanija
Risponsabilità tal-ġenituri - RumanijaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Xi tfisser il-frażi fil-liġi "responsabbiltà tal-ġenituri" fil-prattika? Liema huma d-drittijiet u d-dmirijiet ta’ detentur tar-responsabbiltà tal-ġenituri? 2.
Bħala regola ġenerali, min għandu r-responsabbiltà tal-ġenituri fuq l-ulied? 3.
Jekk il-ġenituri ma jkunux kapaċi jew ma jridux jeżerċitaw ir-responsabbiltà tal-ġenituri fuq uliedhom, tista’ tinħatar persuna oħra minflokhom? 4.
Jekk il-ġenituri jiddivorzjaw jew jinfirdu, ir-responsabbiltà tal-ġenituri kif tkun iddeterminata għall-ġejjieni? 5.
Jekk il-ġenituri jilħqu ftehim dwar il-kwistjoni tar-responsabbiltà tal-ġenituri, liema formalitajiet għandhom ikunu rrispettati biex il-ftehim jorbot legalment? 6.
Jekk il-ġenituri ma jkunux jistgħu jilħqu ftehim dwar il-kwistjoni tar-responsabbiltà tal-ġenituri, liema huma l-mezzi alternattivi biex jiġi solvut il-kunflitt mingħajr intervent tal-qorti? 7.
Jekk il-ġenituri jmorru l-qorti, liema kwistjonijiet jistgħu jiġu deċiżi mill-imħallef fir-rigward tat-tfal? 8.
Jekk il-qorti tiddeċiedi li ġenitur wieħed biss għandu jkollu l-kustodja tal-ulied, dan ikun ifisser li huwa jew hija jistgħu jiddeċiedu dwar l-affarijiet kollha li jirrigwardjaw it-tfal mingħajr ma qabel jikkonsultaw lill-ġenitur l-ieħor? 9.
Jekk il-qorti tiddeċiedi li l-ġenituri għandu jkollhom il-kustodja konġunta ta’ uliedhom, dan xi jfisser fil-prattika? 10.
Għand liema qorti jew awtorità għandi nirrikorri jekk inkun irrid nippreżenta rikors dwar ir-responsabbiltà tal-ġenituri? Liema formalitajiet għandhom ikunu rispettati u liema dokumenti għandi nehmeż mar-rikors tiegħi? 11.
Liema proċedura tapplika f’dawn il-każijiet? Jista’ wieħed jagħmel użu minn proċedura ta’ emerġenza? 12.
Ikun possibbli li jsir appell kontra deċiżjoni dwar ir-responsabbiltà tal-ġenituri? 14.
F’ċerti każijiet, jista’ jkun meħtieġ li wieħed japplika lill-qorti jew lil awtorità oħra għall-eżekuzzjoni ta’ deċiżjoni dwar ir-responsabbiltà tal-ġenituri. Liema proċedura tapplika f’każ bħal dan? 15.
X’għandi nagħmel biex deċiżjoni dwar ir-responsabbiltà tal-ġenituri maħruġa minn qorti ta’ Stat Membru ieħor tiġi rikonoxxuta u eżegwita fir-Rumanija? Liema proċedura tapplika f’dawn il-każijiet? 16.
Quddiem liema qorti fir-Rumanija għandi nirrikorri biex nopponi r-rikonoxximent ta’ deċiżjoni dwar ir-responsabbiltà tal-ġenituri maħruġa minn qorti fi Stat Membru ieħor? Liema proċedura tapplika f’każijiet bħal dawn? 17.
Liema liġi tapplika fi proċediment dwar ir-responsabbiltà tal-ġenituri meta t-tfal jew il-partijiet ma jkunux jgħixu fir-Rumanija jew ikunu ta’ nazzjonalità differenti? 1. Xi tfisser il-frażi fil-liġi "responsabbiltà tal-ġenituri" fil-prattika? Liema huma d-drittijiet u d-dmirijiet ta’ detentur tar-responsabbiltà tal-ġenituri?
"Ir-responsabbiltà tal-ġenituri" tfisser id-drittijiet u dmirijiet tal-ġenituri lejn uliedhom li jkunu għadhom minorenni. Skont l-Artikolu 97 tal-Kodiċi tal-Familja, iż-żewġ ġenituri għandhom l-istess drittijiet u responsabbiltajiet lejn uliedhom li jkunu minorenni, mingħajr ma ssir ebda distinzjoni dwar jekk l-ulied ikunux twieldu fiż-żwieġ jew barra ż-żwieġ jew jekk kinux adottati, u huma jeżerċitaw id-drittijiet tagħhom ta' ġenituri biss fl-interess ta' uliedhom.Il-protezzjoni tal-ġenituri tippresupponi l-eżistenza ta' persuna li tkun taħt it-18-il sena u li ma jkollhiex kompetenza legali sħiħa.Minħabba li l-protezzjoni tal-ġenituri teżisti għall-interessi tal-minorenni, din hija fuq kollox kwistjoni ta' dmirijiet tal-ġenituri aktar milli ta' drittijiet tal-ġenituri. Dawn jinkludu dan li ġej:id-dritt u d-dmir tal-ġenituri li jrabbu lill-uliedhom (Artikolu 101(1) u (2) tal-Kodiċi tal-Familja): id-dmir li jħarsu s-saħħa fiżika ta' uliedhom, id-dmir li jedukaw lil uliedhom, id-dmir li jieħdu ħsieb it-tagħlim u t-taħriġ okkupazzjonali ta' uliedhom;id-dritt li jeżiġu li uliedhom jintraddu lura minn min ikun qed iżommhom kontra l-liġi (Artikolu 103(1) tal-Kodiċi tal-Familja), li jista' jkun xi ħadd barrani jew missierhom jew ommhom li ma jkollux jew ma jkollhiex il-kustodja tagħhom f'każ ta' divorzju jew annullament taż-żwieġ jew fil-każ ta' ulied li jitwieldu barra miż-żwieġ; id-dritt tal-missier jew tal-omm li jeżiġu li uliedhom jintraddulhom lura huwa dritt inaljenabbli;id-dritt li jingħata l-kunsens għall-adozzjoni tal-ulied jew it-talba għall-annullament tal-adozzjoni (ara l-Liġi Nru 273/2004 dwar l-arranġamenti legali għall-adozzjoni);id-dritt li jinżammu rabtiet personali mal-ulied: din hija problema prattika f'każijiet fejn il-minorenni ma jkunux joqogħdu ma' missierhom jew ma' ommhom. "Rabtiet personali" mal-ulied jistgħu jieħdu l-forom li ġejjin: żjarat lit-tfal fi djarhom, żjarat lit-tfal fl-iskola jew li t-tfal iqattgħu vaganza maż-żewġ ġenituri;id-dritt li jieħdu ħsieb it-trobbija, l-edukazzjoni, it-tagħlim u t-taħriġ vokazzjonali tal-ulied;id-dritt li jistabbilixxu fejn l-ulied għandhom jgħixu. F'sitwazzjonijiet fejn il-ġenituri ma jgħixux flimkien, huma jiddeċiedu bi qbil komuni ma' min minnhom it-tfal għandhom jgħixu; jekk il-ġenituri ma jkunux jistgħu jaqblu dwar dan, tiddeċiedi l-qorti, wara li l-ewwel tkun semgħat lill-awtorità tal-kurazija u lill-ulied infushom jekk ikunu laħqu l-età ta' 10 snin, waqt li tqis l-interessi tat-tfal;id-dritt u d-dmir li jieħdu ħsieb il-proprjetà tat-tfal (atti amministrattivi attwali, atti konservatorji, atti ta' disponiment);id-dritt u d-dmir li jirrapreżentaw lill-minorenni f'dokumenti ċivili jew li japprovaw dokumenti bħal dawk għall-minorenni. Sal-età ta' 14-il sena, l-ulied ikunu rappreżentati mill-ġenituri tagħhom fir-rigward ta' dokumenti ċivili minħabba li ma jkollhomx kompetenza legali sħiħa; bejn l-età ta' 14 u 18-il sena, it-tfal, li jkollhom kapaċità legali limitata, jeżerċitaw id-drittijiet tagħhom u jwettqu l-obbligi tagħhom waħidhom, iżda bl-approvazzjoni minn qabel tal-ġenituri tagħhom.
2. Bħala regola ġenerali, min għandu r-responsabbiltà tal-ġenituri fuq l-ulied?
(Bħala regola ġenerali, din tkun eżerċitata miż-żewġ ġenituri flimkien sakemm ikunu jgħixu flimkien, iżda tista' tingħata lill-omm jekk il-ġenituri ma jkunux miżżewġin).
Iż-żewġ ġenituri għandhom ir-responsabbiltà tal-ġenituri, irrispettivament minn jekk il-minorenni jkunux twieldu fiż-żwieġ jew barra miż-żwieġ jew jekk kinux adottati (Artikolu 97 tal-Kodiċi tal-Familja). Skont l-Artikolu 42(1) tal-Kodiċi tal-Familja, malli tippronunzja divorzju, il-qorti tiddeċiedi min mill-ġenituri għandu jingħata l-kustodja tat-tfal li jkunu minorenni. Missier iddivorzjat jew omm iddivorzjata li jingħataw il-kustodja ta' uliedhom jeżerċitaw drittijiet tal-ġenituri fir-rigward ta' dawk it-tfal. Missier jew omm iddivorzjati li ma jingħatawx il-kustodja ta' uliedhom iżommu d-dritt li jkollhom rabtiet personali u li jissorveljaw it-trobbija, l-edukazzjoni, it-tagħlim u t-taħriġ okkupazzjonali ta' uliedhom.Fil-każ ta' ulied imweldin barra miż-żwieġ li l-filjazzjoni tagħhom tkun ġiet stabbilita fir-rigward taż-żewġ ġenituri, il-kustodja tkun deċiża mill-qorti permezz ta' deċiżjoni ġudizzjarja (Artikolu 65 tal-Kodiċi tal-Familja).
3. Jekk il-ġenituri ma jkunux kapaċi jew ma jridux jeżerċitaw ir-responsabbiltà tal-ġenituri fuq uliedhom, tista’ tinħatar persuna oħra minflokhom?
(Jew jista' jinħatar kuratur jekk il-ġenituri jkunu mejtin jew ma jkunux kapaċi jieħdu ħsieb uliedhom?).Skont l-Artikolu 113 tal-Kodiċi tal-Familja, f'każijiet fejn iż-żewġ ġenituri jkunu mejtin, mhux magħrufin, ikunu tneħħewlhom id-drittijiet ta' ġenituri, ikunu ġew imposti restrizzjonijiet fuq id-drittijiet tagħhom bħala ġenituri, ikunu għebu jew ġew iddikjarati mejtin, it-tfal jinħatrilhom kuratur.
4. Jekk il-ġenituri jiddivorzjaw jew jinfirdu, ir-responsabbiltà tal-ġenituri kif tkun iddeterminata għall-ġejjieni?
(Bi qbil komuni jew permezz tal-qorti).
Fil-każ ta' divorzju, il-qorti tagħti deċiżjoni ġudizzjarja li tikkonferma l-ftehim bejn il-partijiet jew, fin-nuqqas ta' ftehim komuni bejn il-partijiet, il-qorti tasal għal verdett indipendenti.Matul iż-żwieġ, meta jkun hemm nuqqas ta' qbil bejn il-ġenituri dwar l-eżerċizzju tad-drittijiet tal-ġenituri, l-awtorità tal-kurazija tieħu d-deċiżjoni, wara li tisma' lill-ġenituri u wara li tqis l-interessi tal-minorenni (Artikolu 99 tal-Kodiċi tal-Familja).
5. Jekk il-ġenituri jilħqu ftehim dwar il-kwistjoni tar-responsabbiltà tal-ġenituri, liema formalitajiet għandhom ikunu rrispettati biex il-ftehim jorbot legalment?
(Pereżempju, approvazzjoni minn awtorità jew minn qorti).Meta l-ftehim ikun dwar ulied imwieldin fiż-żwieġ, ma jkunux meħtieġa formalitajiet fir-rigward ta' ftehim bejn il-ġenituri minħabba li l-Kodiċi tal-Familja stess tistipula fl-Artikolu 98(1) li miżuri marbutin mal-persuna u l-proprjetà tal-ulied għandhom jittieħdu mill-ġenituri bi qbil komuni.F'każijiet fejn żwieġ jintemm b'divorzju jew f'każijiet li fihom ikollhom x'jaqsmu ulied imweldin barra miż-żwieġ li l-filjazzjoni tagħhom tkun stabbilita fir-rigward taż-żewġ ġenituri, il-qorti tiddeċiedi dwar il-ftehim milħuq bejn il-ġenituri.
6. Jekk il-ġenituri ma jkunux jistgħu jilħqu ftehim dwar il-kwistjoni tar-responsabbiltà tal-ġenituri, liema huma l-mezzi alternattivi biex jiġi solvut il-kunflitt mingħajr intervent tal-qorti?
(Pereżempju, il-medjazzjoni).Talba għal deċiżjoni mill-awtorità tal-kurazija (matul iż-żwieġ).
Il-medjazzjoni - il-Liġi Nru 192/2006 dwar il-medjazzjoni u l-organizzazzjoni tal-professjoni ta' medjatur.
7. Jekk il-ġenituri jmorru l-qorti, liema kwistjonijiet jistgħu jiġu deċiżi mill-imħallef fir-rigward tat-tfal?
(Pereżempju, fejn għandhom jgħixu l-ulied, jekk il-ġenituri għandux ikollhom kustodja konġunta jew jekk il-missier jew l-omm għandux ikollhom il-kustodja weħidhom, drittijiet ta' żjara/aċċess, l-obbligu tal-ħlas għall-manteniment tal-ulied, l-għażla tal-iskola għall-ulied, l-ismijiet tal-ulied, eċċ.).L-imħallef jista' jiddeċiedi fuq dan li ġej:il-kustodja tal-minorenni (fil-każ ta' divorzju jew ulied imweldin barra miż-żwieġ);il-kontribuzzjoni tal-missier u tal-omm għall-ispejjeż ta' trobbija, edukazzjoni, tagħlim u l-għoti ta' taħriġ okkupazzjonali għall-minorenni;l-għoti tad-drittijiet ta' żjarat lill-missier jew lill-omm li ma jkunux ingħataw il-kustodja tal-minorenni;nuqqas ta' qbil dwar kemm għandu jkun l-obbligu ta' manteniment għall-minorenni, dwar il-mezzi biex jitħares dan l-obbligu jew dwar il-kontribuzzjoni tal-missier jew tal-omm għall-manteniment tal-ulied f'każijiet fejn il-ġenituri ma jkunux iddivorzjati (Artikolu 107(3) tal-Kodiċi tal-Familja).
8. Jekk il-qorti tiddeċiedi li ġenitur wieħed biss għandu jkollu l-kustodja tal-ulied, dan ikun ifisser li huwa jew hija jistgħu jiddeċiedu dwar l-affarijiet kollha li jirrigwardjaw it-tfal mingħajr ma qabel jikkonsultaw lill-ġenitur l-ieħor?
(Pereżempju, biex il-ġenitur li jkollu l-kustodja jmur jgħix mal-ulied f'indirizz differenti fl-istess pajjiż, imur mal-ulied f'pajjiż differenti, jiddeċiedi liema skola t-tfal għandhom jattendu, eċċ.).
Il-kustodja lill-ġenitur wieħed tingħata mill-qorti flimkien mad-deċiżjoni ta' divorzju (għal ulied imweldin fiż-żwieġ) jew wara li jintlaħaq ftehim dwar applikazzjoni relatata mal-kustodja tal-minorenni (għal ulied imweldin barra miż-żwieġ fejn il-filjazzjoni tkun stabbilita fir-rigward taż-żewġ ġenituri).Il-ġenitur li jingħata l-kustodja tal-ulied jeżerċita jew teżerċita d-drittijiet tal-ġenituri fir-rigward tal-ulied u tal-proprjetà tagħhom u jaqdi jew taqdi d-dmirijiet tal-ġenituri.Il-ġenitur li ma jingħatax il-kustodja ma jkunx responsabbli għall-ħarsien u s-superviżjoni tal-ulied, iżda minflok jingħata biss id-dritt li jissorvelja t-trobbija, l-edukazzjoni, it-tagħlim u t-taħriġ okkupazzjonali tal-ulied. Dak il-ġenitur ikollu d-dritt għal rabtiet personali mal-ulied iżda ma jkollux id-dritt li jiddeċiedi fejn l-ulied għandhom jgħixu jew li jeżiġi li l-ulied jintraddu lura lilu, skont il-kundizzjonijiet stabbiliti fl-Artikolu 103 tal-Kodiċi tal-Familja, minn min ikun qed iżomm lill-ulied kontra l-liġi.
9. Jekk il-qorti tiddeċiedi li l-ġenituri għandu jkollhom il-kustodja konġunta ta’ uliedhom, dan xi jfisser fil-prattika?
Matul iż-żwieġ, il-ġenituri jeżerċitaw
id-drittijiet u d-dmirijiet tal-ġenituri b’mod ugwali skont il-liġi.
Il-qorti tintervjeni biss biex
tagħti l-kustodja lill-wieħed mill-ġenituri biss waqt deċiżjoni ta’ divorzju
(għal minorenni mweldin fiż-żwieġ) jew meta jintlaħaq ftehim dwar
applikazzjoni relatata mal-kustodja tal-minorenni (għal ulied imweldin barra
miż-żwieġ).
10. Għand liema qorti jew awtorità għandi nirrikorri jekk inkun irrid nippreżenta rikors dwar ir-responsabbiltà tal-ġenituri? Liema formalitajiet għandhom ikunu rispettati u liema dokumenti għandi nehmeż mar-rikors tiegħi?
Matul iż-żwieġ, nuqqas ta’ qbil
bejn il-ġenituri dwar l-eżerċizzju tad-drittijiet tagħhom ta’ ġenituri jiġi
solvut mill-awtorità tal-kurazija, il-korpi eżekuttivi u ta’ implimentazzjoni
tar-raħal, belt jew awtoritajiet muniċipali jew tal-awtoritajiet distrettwali
fil-każ tal-muniċipalità ta’ Bukarest. F’ċerti sitwazzjonijiet stabbiliti
mil-liġi, kull nuqqas ta’ qbil bejn il-ġenituri fir-rigward miżuri li
jkollhom jittieħdu fir-rigward tat-tfal jiġi solvut mill-qorti skont il-liġi
ordinarja. Dawn is-sitwazzjonijiet jinkludu nuqqas ta’ qbil dwar kemm għandu
jkun l-obbligu tal-manteniment, l-ammont ta’ ħlasijiet ta’ manteniment, il-kustodja,
drittijiet ta’ żjara u fejn għandhom jgħixu l-ulied.
11. Liema proċedura tapplika f’dawn il-każijiet? Jista’ wieħed jagħmel użu minn proċedura ta’ emerġenza?
F'każijiet bħal dawn tapplika l-liġi ordinarja (bħala regola).Eċċezzjoni: F'kull waqt matul il-proċedura ta' divorzju, il-qorti tista', permezz ta' ordni tal-qorti, tieħu miżuri temporanji dwar il-kustodja tal-minorenni, l-obbligi ta' manteniment, �allowance' ta' għajnuna għat-tfal u l-użu ta' residenza (Artikolu 613 tal-Kodiċi ta' Proċedura Ċivili).
Tista’ tinkiseb għajnuna legali
skont il-kundizzjonijiet stabbiliti fl-Artikoli 74-81 tal-Kodiċi ta’
Proċedura Ċivili. Din tista’ tingħata f’kull waqt matul il-proċedimenti, jew
għal kollox jew inkella parzjalment.
13. Ikun possibbli li jsir appell kontra deċiżjoni dwar ir-responsabbiltà tal-ġenituri?
Jista’ jsir appell kontra
d-deċiżjonijiet tal-awtorità tal-kurazija quddiem l-awtorità li ġerarkikament
tkun superjuri għaliha. Deċiżjoni ta’ qorti tkun suġġetta għall-proċessi ta’
appell stabbiliti fil-Kodiċi ta’ Proċedura Ċivili (appell fi prim’istanza,
appell lill-qorti superjuri). Jekk id-deċiżjoni dwar ir-responsabbiltà
tal-ġenituri kienet is-suġġett ewlieni tal-kawża, it-terminu ta’ skadenza
għall-preżentata ta’ appelli fi prim’istanza/appelli lill-qorti superjuri
huwa ta’ 15-il jum min-notifika tad-deċiżjoni; jekk id-deċiżjoni kienet dwar
aspett anċillari ta’ kawża, bħal fil-kuntest ta’ divorzju, it-terminu ta’
skadenza għall-preżentata ta’ appelli huwa ta’ 30 jum min-notifika
tad-deċiżjoni.
14. F’ċerti każijiet, jista’ jkun meħtieġ li wieħed japplika lill-qorti jew lil awtorità oħra għall-eżekuzzjoni ta’ deċiżjoni dwar ir-responsabbiltà tal-ġenituri. Liema proċedura tapplika f’każ bħal dan?
Jekk id-deċiżjoni tal-qorti ma' tkunx infurzata in bona fede, ikun possibbli li jintalab l-intervent tal-uffiċjal tal-infurzar skont il-proċedura stabbilita fil-Kodiċi ta' Proċedura Ċivili, Taqsima V (Artikolu 371 et seq).
15. X’għandi nagħmel biex deċiżjoni dwar ir-responsabbiltà tal-ġenituri maħruġa minn qorti ta’ Stat Membru ieħor tiġi rikonoxxuta u eżegwita fir-Rumanija? Liema proċedura tapplika f’dawn il-każijiet?
Għar-rikonoxximent u l-eżekuzzjoni ta’ deċiżjoni
dwar ir-responsabbiltà tal-ġenituri, jistgħu jkunu applikati d-dispożizzjonijiet
tar-Regolament (KE) Nru 2201/2003 (Regolament II ta’ Brussell).
L-applikazzjoni għandha
tintbagħat lill-qorti tad-domiċilju tal-konvenut jew tar-residenza tiegħu
fir-Rumanija. Jekk il-konvenut la jkollu domiċilju magħruf u lanqas post ta’
residenza magħruf, din għandha tintbagħat lill-qorti tad-domiċilu/post ta’
residenza tal-attur.
16. Quddiem liema qorti fir-Rumanija għandi nirrikorri biex nopponi r-rikonoxximent ta’ deċiżjoni dwar ir-responsabbiltà tal-ġenituri maħruġa minn qorti fi Stat Membru ieħor? Liema proċedura tapplika f’każijiet bħal dawn?
Biex topponi r-rikonoxximent
ta’ deċiżjoni, il-parti kkonċernata għandha tapplika lill-qorti fejn
l-applikazzjoni għal rikonoxximent tkun għadha ma nqatgħatx. Għandhom
japplikaw id-dispożizzjonijiet tal-liġi ordinarja tal-Kodiċi ta’ Proċedura
17. Liema liġi tapplika fi proċediment dwar ir-responsabbiltà tal-ġenituri meta t-tfal jew il-partijiet ma jkunux jgħixu fir-Rumanija jew ikunu ta’ nazzjonalità differenti?
(Fisser ir-regoli dwar l-għażla tal-liġi applikabbli għal kull Stat Membru).Biex tiġi stabbilita l-liġi applikabbli għar-relazzjonijiet tad-dritt internazzjonali privat, wieħed għandu jirrikorri għad-dispożizzjonijiet tal-Liġi Nru 105/1992 dwar ir-regolamentazzjoni tar-relazzjonijiet tad-dritt internazzjonali privat. Ir-relazzjonijiet bejn il-ġenituri u t-tfal, inklużi l-obbligi tal-ġenituri li jmantnu u jedukaw lil uliedhom u li jieħdu ħsieb il-proprjetà tagħhom huma suġġetti għal-liġi nazzjonali ordinarja, iżda f'każijiet fejn ikunu involuti ċittadini ta' pajjiż ieħor, huma jkunu suġġetti għal-liġi tad-domiċilju komuni tagħhom.Il-liġi nazzjonali ordinarja jew il-liġi tad-domiċilju komuni tagħhom ikomplu jirregolaw ir-relazzjonijiet bejn il-ġenituri u t-tfal f'każ li wieħed minnhom jibdel iċ-ċittadinanza jew id-domiċilju tiegħu.Fin-nuqqas ta' ċittadinanza komuni jew domiċilju komuni, ir-relazzjonijiet bejn il-ġenituri u t-tfal ikunu suġġetti għal-liġi tat-territorju li fih ikollhom jew kellhom post komuni ta' residenza jew li miegħu jżommu rabtiet mill-eqreb.
Aktar informazzjoni (links għal siti tal-internet).www.just.ro Kooperazzjoni ġudizzjarja internazzjonali.
« Risponsabilità tal-ġenituri - Informazzjoni Ġenerali | Rumanija - Informazzjoni Ġenerali »